SEAOIL บวก 4.52% หมดกังวลหลังโบรกฯประเมินไม่เข้าเกณฑ์ Cash Balance
SEAOIL บวก 4.52% หมดกังวลหลังโบรกฯประเมินไม่เข้าเกณฑ์ Cash Balance
22 พ.ค. 2558

บริษัท ซีออยล์ จำกัด (มหาชน) หรือ SEAOIL ณ เวลา 11.10 น.อยู่ที่ระดับ 10.40 บาท บวก 0.45 บาท หรือ 4.52% ด้วยมูลค่าซื้อขาย 97.62 ล้านบาท ราคาหุ้นปรับตัวขึ้นแรงต่อเนื่องนับตั้งแต่ยืนที่ระดับ 8.25 บาท เมื่อวันที่ 13 พ.ค. 58 จนถึงล่าสุดหุ้นปรับตัวขึ้นแล้ว 26.06%

บล.เคจีไอ(ประเทศไทย)ระบุในบทวิเคราะห์ฯวันนี้(22 พ.ค.)แนะ”เก็งกำไร”หุ้น SEAOIL เป้าพื้นฐาน 12.1 บาท ราคาหุ้นพักหลังจากปรับขึ้นแรงก่อนหน้า เพราะนักลงทุนกังวลเรื่องการติด Cash Balance อย่างไรก็ดีฝ่ายวิจัยฯ คำนวณมูลค่าซื้อขายและเกณฑ์ต่าง ๆ แล้ว ประเมินว่า “ไม่เข้าเกณฑ์ Cash Balance สำหรับสัปดาห์หน้า”
นอกจากนี้ ประเมินเป้าพื้นฐานด้วยวิธี Sum of the parts เบื้องต้นได้ 12.1 บาท จากธุรกิจ Trading น้ำมัน และธุรกิจบริการ 6.25 บาท อิงสมมติฐานกำไรสุทธิปีนี้ 90 ล้านบาท (+6% YoY Conservative กว่าเป้าผู้บริหารที่ตั้งเป้ารายได้โต 20% YoY) และ PE 25 เท่า (ใกล้เคียงธุรกิจ Trading และบริการ) ส่วนธุรกิจสำรวจและขุดเจาะ 5.05 บาท อิงสมมติฐานปริมาณสำรองน้ำมัน 8.2 ล้านบาร์เรล ราคาน้ำมัน 55 เหรียญดอลลาร์สหรัฐฯ/บาร์เรล และอัตราคิดลด 8% ต่อปี
ด้านธุรกิจเคมีภัณฑ์ (ที่กำลังออกหุ้นเพิ่มทุน PP 19 ล้านหุ้น ที่ราคา 11.5 บาท เพื่อซื้อธุรกิจ) 0.8 บาท อิงสมมติฐาน EBITDA 50 ล้านบาทต่อปี และ EV/EBITDA 8 เท่า ประชุมผู้ถือหุ้นอนุมัติเพิ่มทุน PP ราคา 11.5 บาท วันที่ 26 พ.ค.
               